2023 1 19
LT
Europos Sąjungos oficialusis leidinys
L 17/85
(5)
Remiantis vieša informacija, sandorį patvirtino kompetentingos nacionalinės institucijos (5) ir jis buvo užbaigtas (6).
(6)
„Meide Group“ be kitų produktų gamina ir parduoda nagrinėjamąjį produktą.
Be to, „Meide Group“ importuoja ir eksportuoja savo ir trečiųjų šalių produktus (7).
Nagrinėjamajam produktui, kurį „Meide Group“ eksportuoja iš KLR į Sąjungą, taikomos Įgyvendinimo reglamentu (ES) 2019/1259 nustatytos antidempingo priemonės.
(7)
„Meide Group“ ir „Jinan Meide“ yra susijusios bendrovės.
(8)
Todėl Komisija laikėsi nuomonės, kad užbaigus sandorį reikėjo pakeisti atitinkamus TARIC kodus, kad būtų galima geriau stebėti importą, dėl toliau nurodytų priežasčių.
(9)
Nagrinėjamojo produkto Kombinuotosios nomenklatūros (toliau – KN) kodas šiuo metu yra ex 7307 19 10 (TARIC kodai 7307 19 10 10 ir 7307 19 10 20).
(10)
Be TARIC kodų, kuriems taikomos priemonės, likęs TARIC kodas 7307 19 10 90 apima keletą produktų, iš kurių du produktai aiškiai neįtraukti į nagrinėjamojo produkto apibrėžtį (t. y. kompresinių jungiamųjų detalių dalys, kurioms naudojami ISO DIN 13 metriniai sriegiai, ir kaliojo ketaus jungiamosios dėžės su apvaliais sriegiais be dangtelio), taip pat lietinės vamzdžių arba vamzdelių jungiamosios detalės be sriegių.
(11)
Sriegimas yra tik paskutinis nagrinėjamojo produkto gamybos etapas.
Todėl lietinės vamzdžių arba vamzdelių jungiamosios detalės be sriegių ir kiti pusgaminiai galėtų būti importuojami į Sąjungą pagal likusį TARIC kodą, kuriam netaikomos antidempingo priemonės, ir sriegiai galėtų būti sriegiami Sąjungoje.
(12)
Komisija manė, kad iš dabartinės TARIC kodų struktūros gautinų duomenų nepakanka, kad būtų galima stebėti lietinių vamzdžių arba vamzdelių jungiamųjų detalių be sriegių importo iš KLR srautus, nes šiuo metu jie sutampa su daugeliu produktų, kuriems priskiriamas likęs TARIC kodas 7307 19 10 90.
(13)
Todėl TARIC kodų struktūra pagal KN kodo ex 7307 19 10 turėtų būti pervarkyta į produktus su sriegiais (TARIC kodai 7307 19 10 03, 7307 19 10 05, 7307 19 10 10, 7307 19 10 13, 7307 19 10 20, 7307 19 10 30), arba be sriegių (TARIC kodai 7307 19 10 35, 7307 19 10 40, 7307 19 10 45).
Be to, produktus su sriegiais ir be sriegių reikėtų suskirstyti pagal tai, ar jie pagaminti iš kaliojo ketaus (TARIC kodai atitinkamai 7307 19 10 10 ir 7307 19 10 35), rutulinio grafitinio ketaus (TARIC kodai atitinkamai 7307 19 10 20 ir 7307 19 10 40) ar kitų medžiagų (TARIC kodai atitinkamai 7307 19 10 30 ir 7307 19 10 45).
Galiausiai, kalbant apie kaliojo ketaus ir rutulinio grafitinio ketaus vamzdžių arba vamzdelių jungiamąsias detales su sriegiais, reikėtų nustatyti naujus specialius TARIC kodus produktams, kurie aiškiai neįtraukti į nagrinėjamojo produkto apibrėžtį, t. y. kompresinių jungiamųjų detalių korpusams, kuriems naudojami ISO DIN 13 metriniai sriegiai, iš kaliojo ketaus (TARIC kodas 7307 19 10 03), kaliojo ketaus jungiamosioms dėžėms su apvaliais sriegiais be dangtelio (TARIC kodas 7307 19 10 05) ir kompresinių jungiamųjų detalių dalims, kurioms naudojami ISO DIN 13 metriniai sriegiai (TARIC kodas 7307 19 10 13).
(14)
TARIC kodai, kuriems taikomos priemonės, t. y.
TARIC kodai 7307 19 10 10 ir 7307 19 10 20, lieka nepakitę ir tik aprašymas turėtų būti atnaujintas į „Kitos“, kad būtų užtikrintas suderinamumas su nauja TARIC struktūra.
(5) Žr. https://uokik.gov.pl/news.php?news_id=17989 ir 2022 m. kovo 16 d.
Sprendimą Nr.
DKK-83/2022, pateikiamą adresu https:// uokik.gov.pl/koncentracje.php?news_id=17397.
(6) Žr. duomenų bazę „Orbis M&A“ ir https://globallegalchronicle.com/meide-groups-acquisition-of-odlewnia-zawiercie/.
(7) Žr.
Sprendimą DKK-83/2022, cit.